
Text rozhodnutia
Súd: Krajský súd Banská Bystrica Spisová značka: 2CoE/492/2011 Identifikačné číslo súdneho spisu: 6409209532 Dátum vydania rozhodnutia: 30. 04. 2012 Meno a priezvisko sudcu, VSÚ: Ľudovít Bradáč ECLI: ECLI:SK:KSBB:2012:6409209532.1 Uznesenie Krajský súd v Banskej Bystrici v exekučnej veci oprávnenej: R. U., nar. XX.XX.XXXX, bytom M. XXX/ X, XXX XX F. T. R. proti povinným: 1. V. Q., nar. XX.XX.XXXX, bytom N. X, XXX XX H. D. a 2. V.. S. Q., nar. XX.XX.XXXX, bytom D. XX/XX, XXX XX F. T. R., o vymoženie pohľadávky oprávnenej vo výške 14 339,77 Eur s prísl., vedenej súdnou exekútorkou JUDr. Bronislavou Pračkovou, Exekútorský úrad so sídlom Cyrila a Metoda 22, Žiar nad Hronom pod sp. zn. EX 179/09, o odvolaní povinnej v 2. rade proti uzneseniu Okresného súdu Žiar nad Hronom č.k. 9Er/974/2009 - 20 zo dňa 07. septembra 2011 takto r o z h o d o l : Odvolanie povinnej v 2. rade proti uzneseniu Okresného súdu Žiar nad Hronom č.k. 9Er/974/2009 - 20 zo dňa 07. septembra 2011 o d m i e t a. o d ô v o d n e n i e : Okresný súd Žiar nad Hronom (ďalej aj „exekučný súd“) napadnutým uznesením č.k. 9Er/974/2009 - 20 zo dňa 07. septembra 2011 udelil súhlas súdnej exekútorke JUDr. Bronislave Pračkovej na zníženie ceny dražených nehnuteľností zapísaných na LV č. XXXX Správy katastra H. D. pre obec a katastrálne územie H. D. ako parcela registra C parc. č. 3804 o výmere 835 m2 záhrady, parcela registra C parc. č. 3807 o výmere 403 m2 zastavané plochy a nádvoria, parcela registra C parc. č. 3808 o výmere 28 m2 zastavané plochy a nádvoria, parcela registra C parc. č. 3809/1 o výmere 4 305 m2 ovocné sady, dom so súpisným číslom 1500 postavený na parcele č. 3807 vo vlastníctve povinného v 2. rade (podiel 1/1) zo všeobecnej hodnoty určenej znaleckým posudkom č. 4/2011 zo dňa 27. februára 2011, ktorý vypracoval znalec v odbore stavebníctvo V.. I. R., M. XX/X, F. T. R., vo výške 116 000,- Eur na 58 900,- Eur. Exekučný súd rozhodnutie odôvodnil tým, že všeobecná hodnota dražených nehnuteľností bola znaleckým posudkom č. 4/2011 zo dňa 27. februára 2011 stanovená vo výške 116 000,- Eur. Nakoľko napriek snahe súdnej exekútorky pri oboznamovaní verejnosti s predmetnou dražbou nehnuteľností o dražené nehnuteľnosti nikto neprejavil záujem, a preto nebolo urobené ani najnižšie podanie, exekučný súd súdnej exekútorke udelil súhlas na zníženie ceny dražených nehnuteľností zo všeobecnej hodnoty stanovenej znalcom vo výške 116 000,- Eur na 58 900,- Eur. Proti uvedenému uzneseniu exekučného súdu podala povinná v 2. rade odvolanie podaním doručeným exekučnému súdu dňa 23. septembra 2011, a to v časti poučenia o možnosti podania opravného prostriedku. Odvolanie odôvodnila tým, že okresný súd rozhodol ako prvostupňový súd, proti ktorému z procesného hľadiska je prípustné odvolanie. Žiadala preto o zmenu uznesenia tak, že sa proti nemu pripúšťa odvolanie. Krajský súd ako súd odvolací vec preskúmal podľa § 212 ods. 1 O.s.p. bez nariadenia pojednávania podľa § 214 ods. 2 O.s.p. a odvolanie povinnej v 2. rade podľa § 218 ods. 1 písm. c/ O.s.p. odmietol. Pred samotným preskúmaním napadnutého uznesenia odvolací súd skúmal, či sú splnené objektívne a subjektívne podmienky odvolacieho konania. Zo spisu odvolací súd zistil, že exekučné konanie proti povinným sa začalo doručením návrhu na vykonanie exekúcie súdnej exekútorke dňa 02. októbra 2009. Na základe návrhu súdnej exekútorky na udelenie poverenia na vykonanie exekúcie doručeného exekučnému súdu dňa 15. októbra 2009 exekučný súd vydal súdnej exekútorke poverenie č. 5613 027825 zo dňa 19. októbra 2009. Dňa 29. apríla 2011 bol exekučnému súdu doručený návrh súdnej exekútorky na zníženie ceny dražených nehnuteľností. Okresný súd Žiar nad Hronom uznesením č.k. 9Er/974/2009 zo dňa 03. júna 2011, vydaným vyšším súdnym úradníkom, udelil súhlas na zníženie ceny dražených nehnuteľností zo všeobecnej hodnoty stanovenej znalcom vo výške 116 000,- Eur na 58 900,- Eur. Proti uvedenému uzneseniu podal v zákonnej lehote odvolanie právny zástupca povinných. Vzhľadom na to, že proti uvedenému uzneseniu nie je prípustné odvolanie, sa predmetné uznesenie, vydané vyšším súdnym úradníkom, zrušilo a sudca vydal nové uznesenie č.k. 9Er/974/2009 - 20 zo dňa 07. septembra 2011, ktorým opätovne udelil súhlas na zníženie ceny dražených nehnuteľností zo všeobecnej hodnoty stanovenej znalcom vo výške 116 000,- Eur na 58 900,- Eur. Proti tomuto uzneseniu sa v zákonnej lehote odvolala povinná v 2. rade, a to v časti poučenia o možnosti podania opravného prostriedku. Podľa § 145 ods. 1 zákona č. 233/1995 Z.z. o súdnych exekútoroch a exekučnej činnosti (ďalej len „Exekučný poriadok“) ak sa pri dražbe neurobilo ani najnižšie podanie, exekútor nepokračuje v konaní. V konaní možno pokračovať najskôr po uplynutí jedného mesiaca od bezúspešnej dražby. Najnižšie podanie v takom prípade môže so súhlasom súdu tvoriť nižšia cena, ako je cena určená znaleckým posudkom, nie však nižšia ako polovica najnižšieho podania určeného podľa § 142 ods. 2. K žiadosti o udelenie súhlasu súdu s dražbou podľa predchádzajúcej vety pripojí exekútor aj záznam o doterajšom priebehu dražby. Podľa § 202 ods. 2 O.s.p. odvolanie nie je prípustné ani proti uzneseniu v exekučnom konaní podľa osobitného zákona, ak tento osobitný zákon neustanovuje inak, a ani proti uzneseniu v konaní o vymáhanie súdnych pohľadávok podľa osobitného zákona. Podľa § 218 ods. 1 písm. c) O.s.p. odvolací súd odmietne odvolanie, ktoré smeruje proti rozhodnutiu, proti ktorému nie je odvolanie prípustné. Po oboznámení sa s obsahom odvolania odvolací súd zistil, že povinná v 2. rade podala odvolanie proti uzneseniu, proti ktorému zákon odvolanie nepripúšťa. Podľa § 202 ods. 2 O.s.p. proti uzneseniu vydanému v exekučnom konaní nie je prípustné odvolanie pokiaľ osobitný zákon neustanovuje inak. Takýmto osobitným zákonom v exekučnom konaní je Exekučný poriadok. Napadnuté uznesenie bolo vydané podľa § 145 ods. 1 Exekučného poriadku, a to v exekučnom konaní vedenom súdnou exekútorkou pod sp. zn. EX 179/09. Aby bolo proti uzneseniu súdu o udelení súhlasu na zníženie ceny dražených nehnuteľností prípustné odvolanie, muselo by to byť priamo uvedené v Exekučnom poriadku. Pokiaľ však v Exekučnom poriadku nie je uvedené, že proti takémuto uzneseniu je prípustné odvolanie, znamená to, že v zmysle § 202 ods. 2 O.s.p. proti takémuto uzneseniu nie je prípustné odvolanie. Odvolací súd preto odvolanie povinnej v 2. rade proti uzneseniu, ktorým okresný súd udelil súhlas na zníženie ceny dražených nehnuteľností, s poukazom na § 218 ods. 1 písm. c) O.s.p. odmietol. Poučenie: Proti tomuto rozhodnutiu odvolanie nie je prípustné.

